
Parlamentul  României

Camera  Deputaţilor

Comisia pentru industrii si servicii
Bucureşti, 4.09.2013                                    Nr.4c-3/277/2013



Aviz

asupra propunerii legislative pentru modificarea şi completarea Legea nr.349/2002 pentru prevenirea şi combaterea efectelor consumului produselor din tutun


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie, cu propunerea legislativă pentru modificarea şi completarea Legea nr.349/2002 pentru prevenirea şi combaterea efectelor consumului produselor din tutun, transmis cu adresa nr.P.L.x 222 din 17 iunie 2013, înregistrată sub nr.23/277 din 18 iunie 2013.



Propunerea legislativă pentru modificarea Legii nr.349/2002, are ca obict de reglementare, astfel cum rezultă şi din Expunerea de motive, întărirea combaterii  efectului consumului produselor din tutun şi adaptarea legislaţiei româneşti în domeniu la modificările semnificative survenite pe piaţa produselor de tutun şi la nivelul legislaţiei europene. 


Propunerea legislativă a fost respinsă de Senat în şedinţa din 11iunie 2013.



Consiliul Legislativ a avizat favorabil propunerea legislativă cu avizul nr.236/3.04.2013, cu observaţii şi propuneri care nu au fost însuşite de iniţiator.


Prin avizul nr.670/10.05.2013, Guvernul nu susţine această iniţiativă legislativă.



Membrii comisiei au dezbătut propunerea legislativă în şedinţa din 3.09.2013. 

În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea şi completarea Legea nr.349/2002 pentru prevenirea şi combaterea efectelor consumului produselor din tutun.

Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Consilier parlamentar,

Dr.Fiz.Maria Cristina Bălănescu

